มีเพศสัมพันธุ์ ใส่ถุงแต่พอแฟนเสร็จแล้ว ถอดถุงออก แล้วแฟนก็ทำต่อแบบไม่ใส่ถุงแปปนึงค่ะ ตอนนี้กินยาคุมรายเดือนแผงที่2อยู่เริ่มกินได้3วัน วันก่อนมีเพศสัมพันธุ์กินช้าไป1ชม.ค่ะ เริ่มกินยาคุมแหงที่2แล้วจะมีผลป้องกันการตั้งครรภ์เลยรึป่าว
สวัสดีค่ะ หากทานยาคุมกำเนิดต่อเนื่องเป็นแผงที่ 2 แล้ว และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น แม้จะไม่ได้ใส่ถุงยางอนามัย โอกาสในการตั้งครรภ์ก็มีน้อยมากทั้งนี้ หากทานยาคุมแผงที่ 1 ครบ 21 เม็ด และเว้นระยะครบ 7 วัน แล้วได้เริ่มทานยาคุมแผงใหม่เลย ยาคุมก็จะออกฤทธิ์ในการป้องกันการตั้งครรภ์ได้อย่างต่อเนื่อง และออกฤทธิ์ตั้งแต่เม็ดแรกที่ทานค่ะหรือหากเป็นยาคุมชนิด 28 เม็ด เมื่อทานครบ 28 เม็ด แล้วได้เริ่มทานยาคุมแผงใหม่เลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องเช่นกันค่ะ